google/wiki40b huggingface dataset:
Kazys Švažas

Biografija

1943 m. baigė Mažeikių gimnaziją. 1945–1953 m. studijavo skulptūrą LTSR valstybiniame dailės institute. 1953–1970 m. dėstė Kauno Stepo Žuko taikomosios dailės technikume (dab. Kauno kolegija).
Tapytojo Jono Švažo brolis.

Kūryba

Kūrė portretus, figūrines kompozicijas, antkapius. Nuo 1955 m. dalyvavo parodose. Sukūrė skulptūrų-paminklų (Karolio Požėlos, Pakruojis, 1971 m.; Mikalojaus Konstantino Čiurlionio, Druskininkai, 1975 m.), portretų (Jono Švažo, 1979 m.; A. Abraičio, 1981 m.; Karolio Didžiulio, 1984 m.), reljefinių kompozicijų („Pirmieji išvaduotojai“, 1958 m.; „Revoliucija“ Kauno Vienybės aikštės steloje, „Skrydis“ Kauno aerouoste, abu 1970 m.; „Žemė maitintoja“, 1978 m.). Kūriniai emocingi, stilizuotų apibendrintų formų, kompaktiškos kompozicijos. 
Nuo 1960 m. Lietuvos dailininkų sąjungos narys, 1986–1990 m. Dailininkų sąjungos Kauno skyriaus pirmininkas. LLKJS premijos laureatas (1972 m.), LSSR nusipelnęs meno veikėjas (1974 m.).
Rikliškiai

Istorija

XIX a. minimas Rychliškių palivarkas Siesikų valsčiuje.
Archeoraptorius

Archeoraptorius (lot. Archaeoraptor liaoningensis) – suklastota fosilija, laikyta trūkstama grandimi tarp dinozaurų ir paukščių. Tariamai rasta Kinijoje 1990 m., o 1999 m. aprašyta National Geographic žurnale kaip „trūkstama grandis sudėtingoje grandinėje, kuri jungia dinozaurus ir paukščius“ (a true missing link in the complex chain that connects dinosaurs to birds). Iš tiesų ji yra dirbtinai padaryta iš dviejų dinozaurų kaulų.
Desė

Pavadinimo kilmė

Amhariškai žodis Dese reiškia „Mano džiaugsmas“ – 1882 m. Etiopijos imperatorius buvo sužavėtas pamatęs kometą ir nusprendė šioje vietoje pastatyti miestą.
Grupė (algebra)

Grupės – paprasčiausia algebrinė struktūra, aibė, apibrėžiama vienintele binarine operacija (vidinės kompozicijos dėsniu), tenkinančia tam tikras aksiomas. Grupes ir jų savybes nagrinėja algebros mokslo šaka grupių teorija.
Grupės apibrėžimą tenkina dauguma nagrinėtų matematinių struktūrų. Pavyzdžiui, grupės sudėties atžvilgiu yra sveikųjų, racionaliųjų, realiųjų ir kompleksinių skaičių aibės, grupės daugybos atžvilgiu yra racionalieji skaičiai (be 0), realieji ir kompleksiniai skaičiai.
Grupės plačiai naudojamos matematikoje, kituose tiksliuosiuose moksluose, inžinerijoje. Pavyzdžiui, grupės naudojamos tiriant reliatyvumą, kvantinę mechaniką, dalelių fiziką, taip pat grupėmis išreikštos geometrinės transformacijos naudojamos chemijoje, kompiuterinėje grafikoje.

Abelio grupė

Jeigu kompozicijos dėsnis * yra komutatyvus, t. y. bet kokiems dviem grupės elementams a,b galioja sąryšis a*b=b*a, tokia algebrinė struktūra vadinama Abelio grupe.
Pavietas

Pavietas (lot. chastellenie, lenk. powiat) – buvęs administracinis-teritorinis vienetas LDK nuo XVI a. 2-osios pusės iki XVIII amžiaus.
Pavietas buvo administracinis vienetas Lenkijos karalystėje nuo XV a. ir Abiejų Tautų Respublikoje, vaivadijos dalis, turinti renkamą kolektyvinio valdymo instituciją, administraciją, teritorijos valdytoją kaštelioną. 1975-1998 m. Lenkijoje pavietų nebuvo.

Istorija

Lenkijos karalystėje pavietų teises XIV a. antroje pusėje įgijo kaštelionijos – miestas ar pilis, turinti savo kaštelioną. Pavieto valdytoju tapo bajorų seimelio renkamas seniūnas. Po Liublino unijos pavietai buvo įvesti ir Lietuvoje. Pavietais Lietuvos žemėse maždaug iki 1800 m. vadinosi ir valsčiai, vėliau – tik apskritys.

Lenkija

Nuo 1999 m. sausio 1 d., įvykdžius Lenkijos administracinę teritorinę reformą, šalyje sukurta trijų pakopų savivaldos sistema: vaivadija – pavietas – gmina. Sudaryti 65 miestų pavietai ir 314 žemių pavietų. Pagal Europos Sąjungos teritorijų klasifikaciją pavietas atitinka NUTS 4 teritoriją. Didžiausias miesto pavietas yra Varšuva, didžiausias žemės pavietas – Balstogė.
Miesto pavietui vadovauja miesto taryba ir jos renkamas miesto prezidentas, žemės pavietui – pavieto taryba ir jos renkamas seniūnas.
Racing FC Union Lëtzebuerg

Istorija

Dabartinis klubas įkurtas 2005 m. susijungus trims ilgas tradicijas turėjusiems klubams: Spora Luxembourg, Union Luxembourg ir CS Alliance 01. Perėmė „Union“ klubo teisę žaisti čempionate.
San Kristobalio sala

San Kristobalio sala (isp. Isla de San Cristóbal – „Šv. Kristoforo sala“) – toliausiai į rytus nutolusi Galapagų salyno sala (Ekvadoras). Plotas 558 km².
Sala vulkaninės kilmės, geologiškai seniausia visuose Galapaguose. Paviršiaus aukštis iki 730 m. Ugnikalnio krateryje telkšo didžiausias salyno ežeras – El Chunkas. San Kristobalyje sutinkami fregatiniai paukščiai, jūrų liūtai, Galapagų vėžliai, mėlynkojai ir raudonkojai padūkėliai, kirai, delfinai.
Saloje gyvena apie 5600 gyventojų, susitelkusių salos pietvakariuose esančioje Puerto Bakeriso Moreno gyvenvietėje. Verčiamasi žvejyba, turizmu. Yra lėktuvų pakilimo takas.
Išikavos prefektūra

Istorija

Išikava suformuota sujungus dvi senesnes provincijas – Kaga ir Noto.

Geografija

Išikavos prefektūra yra Japonijos jūros pakrantėje. Siaura šiaurinė prefektūros dalis sudaryta iš Noto pusiasalio, o platesnė pietinė dalis – kalnuota, joje įsikūrusi ir prefektūros sostinė – Kanadzava. Prefektūrai taip pat priklauso ir keletas salų. Tai Notodžima, Mitsukedžima, Heguradžima.
XXXIII amžius pr. m. e.

Trisdešimt trečiasis amžius prieš mūsų erą – šimto metų laikotarpis, prasidėjęs 3300 m. pr. m. e. sausio 1 dieną ir pasibaigęs 3201 m. pr. m. e. gruodžio 31 dieną.
Tūkstantmečiai: 5 tūkstantmetis pr. m. e. – 4 tūkstantmetis pr. m. e. – 3 tūkstantmetis pr. m. e.
Amžiai: XXXIV amžius pr. m. e. – XXXIII amžius pr. m. e. – XXXII amžius pr. m. e.
Vikūnai

Istorija

Vikūnų dvaras rašytiniuose šaltiniuose minimas nuo 1585 m.

Aplinkinės gyvenvietės

Gailiakaimis – 1 km
Lazdynė – 1,5 km
PANEVĖŽIUKAS – 1,5 km
Asemitai

Asemitai (angl. Assamites) yra fiktyvus vampyrų klanas žaidimuose Vampire: The Dark Ages ir Vampire: The Masquerade. Pavadinimas ir koncepcija kilo nuo panašiai besivadinusios istorinės grupuotės – asasinų.
Tamsos pasaulyje Asemitai yra žudikai – profesionalai, dažnai atliekantys užsakomas žmogžudystes.
Klanas kilęs rytuose, ir dauguma jo simbolikos – arabiškos kilmės. Jo štabas įsikūręs Alamute, kur iš tiesų buvo pagrindinė asasinų tvirtovė.
Be karių ir žudikų, Asemitų klanas dar garsėja burtininkais ir viziriais. Nėra retas atvejis, kai Camarillos miesto princas savo patarėju pasamdo Asemitų vizirį. Pats klanas nėra susijęs nei su Camarilla, nei su Sabbatu.
Įvairiose Vampire: The Masquerade istorijose šio klano silpnybė skiriasi. Pirmiausia jie turėjo pripratimą prie kitų vampyrų kraujo, kažką panašaus į narkomaniją, todėl už samdinių paslaugas paprastai būdavo atsiskaitoma šiuo krauju. Vėliau Tremere klanas juos prakeikė, ir Asemitų silpnybe tapo visiškas negalėjimas gerti kitų vampyrų kraują. Dar vėliau jų burtininkai sulaužė šį prakeiksmą, ir vėl grįžo senoji silpnybė. Taip pat, skirtingai nei visų kitų klanų, Asemitų oda tamsėja šiems senstant.
Ypatingoji Asemitų disciplina yra Quitus – tylaus žudymo menas.
Krovinių oro linijų bendrovės

Krovinių oro linijų bendrovės – oro linijų bendrovių tipas, kurios specializuojasi transporto ir krovinių gabenimu lėktuvais. Šiuo metu stambiausios krovinių oro linijų bendrovės yra „FedEx Express“ ir
„UPS Airlines“. Kai kurios krovinių oro linijų bendrovės yra įprastų keleivinių oro linijų bendrovių padalinys.
Krovinių oro linijų bendrovės yra svarbi logistikos pramonės dalis. Lėktuvais visame pasaulyje gabenama daug transporto, prekių, medicinos, maisto ir įvairių pramonės rūšių produktų. 
Visame pasaulyje naudojami skirtingi lėktuvai krovinių gabenimui. Kai kurios įmonės pirmenybę teikia naujiems lėktuvams, o kai kurios pasikliauja laiko išbandyta technika. Pavyzdžiui, daugiau nei 60 metų turintis „Douglas DC-3“ lėktuvas vis dar naudojamas ne tik kroviniams, bet ir keleiviams vežti. Didžiausiu krovininiai lėktuvai yra Tarybų Sąjungoje gaminti „Antonov An-225“ ir „Antonov An-124“.
Krovinių oro linijų bendrovės, kaip ir keleivinių bendrovės, jungiasi į oro linijų aljansus, norėdamos sumažinti savo išlaidas bei pagerinti sąlygas klientams. Tokių aljansų pavyzdžiai yra „WOW Alliance“, „SkyTeam Cargo“ ir „ANA/UPS Alliance“.
Raudonkojis sakalas

Išvaizda

Nedideli, ilgais sparnais paukščiai. Kūno ilgis: 27–32 cm, patinų svoris: 115–190 g, patelių svoris: 130–197 g, išskleistų abiejų sparnugalių atstumas: 65–77 cm. Suaugę patinai melsai pilki, rudomis kojų blauzdų plunksnomis, patelės pilkai rudos. Kojos rausvos.

Paplitimas

Gyvena Europos žemyno pietryčiuose, Sibiro pietvakariuose, Šiaurės Kazachstane. Prieš žiemą migruoja į Afrikos pietus.

Paplitimas Lietuvoje

Pirmą kartą ši rūšis Lietuvoje oficialiai buvo užregistruota XX a. aštuntame dešimtmetyje, kuri yra netoli jų šiaurės vakarinės išplitimo arealo ribos. Tad jų populiacija Lietuvoje negausi ir daugiausia stebimi per migracijas - vėlai pavasarį ir anksti rudenį. Stebimi įvairiose Lietuvos vietose, tačiau daugiausia, 2015 m. virš 30 raudonkojų sakalų buvo stebėta Žuvinto palių pakraštyje . Duomenų apie mūsų šalyje perinčius šiuos paukščius nėra. Artimiausios nuo Lietuvos jų perimvietės yra Ukrainos, Rumunijos ir Vengrijos stepių teritorijose.

Gyvenimo būdas

Peri kolonijomis aukštai medžiuose, apleistuose varninių paukščių lizduose. Dviejų dienų intervalu deda 2-4 kiaušinius, kuriuos pasikeisdami peri abu tėvai. Per 27-28 dienas išsikala jaunikliai. Dar po 27-30 jaunikliai paalieka lizdą bei dar po savaitės jie tampa savarankiški. Rugsėjo mėnesį prieš migraciją buriuojasi.

Elgsena

Migrantas - prieš žiemą migruoja į Afrikos žemyno pietus. Laikosi būreliais. Nebaikštus - žmonių aplinkos nevengiantis paukštis.

Mityba

Maitinasi įvairiausiais smulkiais atviro kraštovaizdžio smulkiais gyvūnėliais – žiurkėniniais graužikais, stambesniais vabzdžiais, nedideliais driežais.

Amžius

Laisvėje išgyvena apie 13 metų, laikomi žmonių iki 18 metų.
Bugieda

Istorija

XIX a. veikė dervos degykla.
Vyresnysis kapitonas

Vyresnysis kapitonas – retas karinis laipsnis, paprastai aukštesnis už kapitoną ir žemesnis už majorą.

Laivynai

Kai kuriuose pasaulio laivynuose egzistuoja vyresniojo kapitono laipsnis, atitinkąs komodorą ar flotilės kapitoną (armijos vyresnįjį pulkininką).
Didžioji baltakuodė kakadu

Išvaizda

Kūnas 45-50 cm, sparnai 25-31 cm, uodega apie 20 cm ilgio; svoris iki 600 g. Plunksnų danga balta, žvilganti. Antuodegis ir pauodegis geltoni. Kuodas labai gražus, žvilgantis baltos spalvos, pašiauštas primena karūną. Aplink akis esantis žiedas yra mėlynai pilkas. Skiriamasis patino ir patelės požymis yra rainelės spalva. Patelės ji šviesiai raudona ar šviesiai ruda, o patinų – tamsiai ruda. Snapas ir kojos juodai pilkos spalvos.

Paplitimas

Paplitusi Molukų archipelage ir aplinkinėse salose.

Gyvenimo būdas

Apsigyvena miškuose, mangrovių sąžalynuose, pelkėse, upių pakrantėse, žėmės ūkio srityse, iki 300-900 m virš jūros lygio. Laikosi poromis, nedideliais ar dideliais pulkais iki 50 paukščių. Atsargi. Didesnę dienos dalį praleidžia medžių viršūnėse. Trūkstant maisto, migruoja.
Nakvoja pulkais pavieniuose aukštuose medžiuose. Sugeba šakele pasikasyti sau nugarą ar pabarbenti į medį, įspėdama kitus paukščius apie užimtą teritoriją.
Maitinasi vaisiais (papajos), riešutais, grūdais (kurūzų), sėklomis, uogomis, vabzdžiais (skėriais) ir jų lervomis, smulkiais ropliais (scinkais). Pakenkia kukurūzų laukams.
Poras sudaro visam gyvenimui. Lizdą įsirengia medžių uoksuose ar išpuvusiose ertmėse, 5-30 m aukštyje. Dėtyje 2-3 kiaušiniai. Peri abu tėvai apie 28-30 dienų. Išsiritę jaunikliai apsiplunksnuoja po dviejų mėnesių. Per metus viena vada.
Rūšis įrašyta į Tarptautinę raudonąją knygą. Gamtoje išlikę apie 43-183 tūkst. paukščių.
Pang Wei

Biografija

2006 m. Wei savo pirmame pasaulio čempionate iškovojo aukso medalį. 2008 m. vasaros olimpinėse žaidynėse sportininkas tapo olimpiniu čempionu. 2010 m. pasaulio čempionate užimta 15 ir 16 vietos. 2012 m. vasaros olimpinėse žaidynėse kinas liko 4-oje vietoje ir neapgynė olimpinio čempiono titulo. 2014 m. tapo Azijos čempionu, o tais pačiais metais vykusiame pasaulio čempionate iškovojo bronzos medalį. 2016 m. vasaros olimpinėse žaidynėse sportininkas nusileido tik Vietnamo atstovui Hoàng Xuân Vinh ir Brazilijos šauliui Felipe Almeida Wu iškovodamas bronzos medalį.
Džentelmenas

Džentelmenas (angl. gentleman, iš vid.angl. gentilman, iš gentil 'kilmingas, kilmingos giminės' + man 'vyras') – vyro įvaizdis, susiformavęs Viktorijos epochoje Anglijoje. Džentelmentas pasižymi išskirtiniu santūrumu, mandagumu ir elegantiškumu.
Nors paprastai šis terminas vartojamas žodžių derinyje „ledi ir džentelmenai“ (ang. „ladies and gentlemen“), kartais šiuo žodžiu perkeltine prasme gali būti vadinami ir gyvūnai, automobiliai, kt.
Aktas (menas)

‪
‬
Aktas mene – vaizduojamasis meno žanras, kuriuo atvaizduojamas nuogas žmogus. Dažniausiai vaizduojama paveikslo, skulptūros arba nuotraukos pavidalu. Nuogumo fotografija ar paveikslas pats savaime nėra aktas – akte yra meniškai išryškinami apnuogintas žmogus ar jo kūno dalis.

Istorija

Seniausi skulptūriniai aktai rodo, kad akto žanras atsirado beveik kartu su pačiomis meno užuomazgomis ir iš pradžių buvo susijęs su magiškais derlingumo kultais. Aktas ypač paplito senovės Graikijoje – to laikotarpio aktai ilgiems laikams tapo tobulo kūno ir dvasios grožio pavyzdžiais. Tam tikrose epochose akto žanras rėmėsi tipiškais siužetais ir motyvais: Graikijoje – dievybių ir mitinių herojų atvaizdai, krikščioniškajame mene – Adomas ir Ieva, Samsonas ir Dalila bei kt. Naujųjų laikų mene šalia tradicinių siužetų atsirado aktams pozuojančių modelių. Kiekvienos epochos aktų tendencijos atspindi grožio suvokimą, iš dalies – lytinės moralės pokyčius.
Čižev Chrapkai

Istorija

1921 m. kaime buvo 7 namai ir 53 žmonės, iš kurių 30 vyrai ir 23 moterys.
Apparat

Karjera

Karjeros pradžioje orientavosi į šokiams skirtą muziką, konkrečiau Techno, tačiau vėliau pradėjo kurti labiau melodingą ir atmosferinę muziką. Jo dabartinis muzikos skambesys artimiausias IDM stiliui.
1999 m. tapo leidybinės kompanijos „Shitkatapult“ bendrasavininku.
Sacha Ring 2003 m. kartu su Ellen Allien dirbo kuriant albumą „Berlinette“ ir 2006 m. – „Orchestra of Bubbles“.
Kartu su berlyniečiais Modeselektor įkūrė grupę Moderat ir 2009 m. išleido pirmąjį bendrą albumą kompanijoje „BPitch Control“. Tų pačių metų balandį gavo Qwartz elektroninės muzikos apdovanojimą.
2011 m. pasirašė sutartį su britų leidybine kompanija „Mute Records“, kurioje išleistas albumas „The Devil’s Walk“ pasiekė 54 vietą Vokietijos albumų tope.
2013 m. sukūrė garso takelį Levo Tolstojaus romano „Karas ir taika“ teatro adaptacijai. Garso takelis buvo išleistas kaip albumas vokišku romano pavadinimu „Krieg Und Frieden“.
Ring muzika naudojama kine ir televizijoje. 2013 m. kartu su Soap&Skin atliktas kūrinys „Goodbye“ buvo panaudotas prancūziškame filmo „Rust and Bone“ pristatyme, serialo „Breaking Bad“ 4 sezono finalinėje serijoje ir serialo „Nikita“ serijoje „Broken Home“.
Jo kūrinys „Black Water“ sugrojo antroje serialo „Skins“ serijoje.
Vilkaviškio vyskupija

Vilkaviškio vyskupija – viena iš septynių Lietuvos vyskupijų. Sudaryta 1926 m. Vyskupija ribojasi su Kaišiadorių vyskupija, Kauno ir Vilniaus arkivyskupijomis, bei Lenkijoje esančia Luko vyskupija.

Vyskupijos istorija

1925 m. Lenkijai atitekusi Seinų vyskupijos dalis, kurioje buvo ir lietuviškos Punsko, Seinų bei Smalėnų parapijos, prijungta prie Lomžos vyskupijos.
1926 m. iš Lietuvos Respublikos kontroliuojamos šiaurinės Seinų vyskupijos dalies sudaryta Vilkaviškio vyskupija. Jai atiteko šie po Pirmojo pasaulinio karo sudaryti dekanatai: Bartninkų, Garliavos, Kalvarijos, Marijampolės, Naumiesčio, Panemunės (Žemosios), Prienų, Seirijų, Simno, Šakių ir Vilkaviškio su 87 parapinėmis bažnyčiomis ir 2 viešomis koplyčiomis. Parapinė Vilkaviškio Švč. Mergelės Marijos Apsilankymo bažnyčia pertvarkyta į katedrą. Pirmasis vyskupas – Antanas Karosas. Vyskupo rezidencijai perduoti Vilkaviškio dvaro pastatai.
1927 m. Seirijų dekanatas padalytas į Seirijų ir Leipalingio.
1928 m. sudaryta kapitula (4 prelatai ir 4 kanauninkai).
1930 m. Vilkaviškyje pastatyta kunigų seminarija (iki tol veikė Gižuose). 1939 m. vyskupijoje buvo 93 parapinės ir 5 rektoratų bažnyčios, 247 kunigai.
1940 m. raudonarmiečiai užėmė kunigų seminariją ir nutraukė jos veiklą. Vokietijos okupacijos metais seminarija atsikūrė, nors grąžintas tik vienas rūmų aukštas, 1944 m. bolševikų vėl uždaryta.
1941 m. birželio 22 d. besitraukiantys raudonarmiečiai išsivedė iš Lankeliškių klebonijos į Budavonės mišką ir ten nukankino šiuos kunigus: Vaclovą Balsį, Justiną Dabrilą ir Joną Petriką. Vokietijos okupacijos metais jų nužudymo vietoje pastatytas paminklas, kuris pokario metais susprogdintas; atstatytas 1989 m.
1941 m. birželio 15 d. į Sibirą ištremtas kunigas Vladas Mažonas (ten mirė 1945 m.). Be to, karo metu žuvo kunigai Mykolas Katilius ir Pranas Riauba.
1944 m. susprogdinta vyskupijos katedra; pokario metais atstatyti neleista. 1944 m. per kovas sugriauta ar sudeginta dar 12 bažnyčių. Be to, pokario metais valdžia uždarė 12 šventovių, neleido baigti statyti Kučiūnų, Santaikos ir Sutkų mūrinių bažnyčių. 1944 m. vyskupas koadjutorius Vincentas Padolskis pasitraukė į Vakarus.
1949 m. suimtas vyskupijos valdytojas kanauninkas Vincentas Vizgirda.
Sovietų valdžia Vilkaviškio vyskupiją sujungė su Kauno arkivyskupija ir įpareigojo abi vyskupijas administruoti Kauno vyskupams ar arkivyskupijos valdytojams. Pokario metais kalinta daugiau kaip 60 Vilkaviškio vyskupijos kunigų, 9 jų negrįžo iš bausmės atlikimo vietų.
1989 m. Vilkaviškio vyskupija vėl tapo savarankiška, vyskupu paskirtas Juozas Žemaitis. 1992 m. pabaigoje vyskupijoje buvo 101 bažnyčia, 20 iš jų neturėjo kunigų ir buvo aptarnaujamos atvykstančių ganytojų.

Šaltinis

Misius K., Šinkūnas R. Lietuvos katalikų bažnyčios: Žinynas. – V.: Pradai, 1993.
Butautas - Kudirka R. Sūduvos dvasininkai: Žinynas, I-II-III-IV d. 1500 kunigų biografijos. - V. 2009-2013
Birštono herbas

Aprašas

Skydo mėlyname lauke pavaizduota fantastinė šokanti auksinė su sidabriniais dantimis žuvis, kuriai iš viršugalvio (lyg banginiui) trykšta sidabrinė vandens čiurkšlė.

Istorija

Iki Kauno HE pastatymo 1959 m. nedidelė banginuko skulptūra, iš kurios burnos tekėjo mineralinis vanduo, žymėjo šaltinio „Vytautas“ versmę. Tačiau pakilus Nemuno vandens lygiui, kurorto simboliu tapusi skulptūra atsidūrė po vandeniu. Legendinis banginis atgimė kurorto herbe. Fantastinė žuvis, iš kurios nugaros trykšta vanduo – tarsi banginis, ant kurio laikosi kurorto praeitis ir ateitis.
1995 m. rugpjūčio 21 d. herbą Lietuvos Respublikos Prezidentas patvirtino dekretu Nr. 694. Herbo etalono autorius – dailininkas Arvydas Každailis.
Karklininkų valsčius

Karklininkų valsčius buvo Mažojoje Lietuvoje. Centras – Karklininkai.
Trocnovas

Istorija

Rašytiniuose šaltiniuose Zalužės pirmą kartą paminėtos 1378 m.
Apie 1360 m. čia gimė J. Žižka, žymus husitų vadas, čekų nacionalinis didvyris. Jo atminimui pastatytas didelis paminklas, įkurtas muziejus, užimantys apie 15 ha plotą. Žižkos čia turėtą dvarą pardavė 1378 m. Rozenbergams (ček. Rožmberkové). XV a. kaimas tapo vienuolių augustinų iš Borovanų nuosavybe. XVII a. pastatytas vienuolynas. Jis iškilo 1678–1679 m., manoma, buvusio dvaro griuvėsių vietoje.
1949 m. Zalužės pevardintos Trocnovu. 1950-aisiais vienuolyno pastatas buvo paverstas muziejumi, jame patalpinti radiniai po dvarvietės archeologinių kasinėjimų. 1969 m. pastatytas paminklas J. Žižkai. 1978 m. J. Žižkos muziejui suteiktas nacionalinio kultūros paminklo statusas, 2011 m. tapo Pietų Čechijos regiono muziejaus filialu.
Žaliojo Kyšulio himnas

Portugališki žodžiai

Canta, irmão

canta meu irmão

que a Liberdade é hino

e o Homem a certeza.
Con dignidade, enterra a semente

no pó da ilha nua

No despenhadeiro da vida

a esperança é do tamanho

do mar que nos abraça

Sentinela de mares e ventos perseverante

entre estrelas e o Atlântico

entoa o cântico da Liberdade
Canta, irmão

canta meu irmão

que a Liberdade é hino

e o Homem a certeza.

Lietuviški žodžiai

Dainuok, broli,

Dainuok, mano broli,

Laisvei yra himnas

Ir žmogus tikrai
Su orumu sėja sėklas

Nuogos salos dulkėse

Gyvenime yra bedugnė

Viltis didelė kaip jūra

Kuri apkabina mus

Tvirtas jūrų ir vėjų sargybinis

Tarp žvaigždžių ir Atlanto vandenyno

Dainuoja Laisvės giesmę
Dainuok, broli,

Dainuok, mano broli,

Laisvei yra himnas

Ir žmogus tikrai
UEFA čempionų taurė 1964–1965 m.

UEFA čempionų taurė 1964–1965 m. – dešimtasis UEFA čempionų taurės turnyras, prasidėjęs 1964 m. rudenį. Jį antrąkart laimėjo Internazionale Milano FC klubas, 1965 m. gegužės 27 d. finale laimėjęs prieš SL Benfica.
Plinijus Vyresnysis

Gajus Plinijus Vyresnysis (lot. Gaius Plinius Secundus; 23 m. – 79 m. rugpjūčio 25 d.) – romėnų gamtininkas, filosofas, rašytojas, istorikas.
30 St Mary Axe

30 St Mary Axe – komercinės paskirties dangoražis Londono finansų centre. Pastatytas 2003 m. gruodį, duris atvėrė 2004 m. balandį. Užsakovas – antra pagal dydį pasaulyje draudimo bendrovė „Swiss Re“. Šis statinys tapo Sičio simboliu. Dangoraižį suprojektavo architektas Norman Foster.

Konstrukcija

Pastato formos, primenančios agurką arba cigarą. Jis ypatingas savo konstrukcinėmis bei techninėmis ypatybėmis. Dangoraižis pastatytas naudojant įstrižą tinklinį konstrukcijos metodą, jo atraminį karkasą sudaro plieno vamzdžiai, sujungti į daugybę trikampių. Pastato pirmojo aukšto skersmuo yra 49 metrai, su kiekvienu aukštu jis vis didėja, kol pasiekia 57 m, tuomet ima siaurėti ir viršuje sudaro tik 26 m. Viršutiniame – 39-ajame aukšte įrengtas prabangus restoranas. Tai aukščiausiai esantis Londono restoranas (165 m aukštyje). Viso pastato aukštis – 180 m. Dangoraižio fasadą sudaro dvigubas stiklinis apvalkalas su šviesos šachtomis (kas leidžia optimaliai išnaudoti natūralią šviesą ir ventiliaciją).
Liudgirdas Guzevičius

Biografija

Baigė Kauno politechnikos institutą, inžinierius mechanikas. Šiaulių namų statybos kombinato inžinierius. 1988–1991 m. Lietuvos Persitvarkymo Sąjūdžio dalyvis. 1990–1995 m. Šiaulių savivaldybės tarybos deputatas.
Kupstinė šalmabudė

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 179 psl.
Černobylio rajonas

Černobylio rajonas (ukr. Чорнобильський район) – administracinis Kijevo srities vienetas buvusioje Ukrainos TSR, naudotas iki 1988 m.
Rajono administracinis centras buvo Černobylis, didžiausias miestas – Pripetė, kurioje gyveno Černobylio AE aptarnaujantis personalas. Po Černobylio branduolinės jėgainės avarijos, įvykusios 1986 m., dauguma rajono gyvenviečių buvo evakuota (Pripetė – balandžio 27 d., kaimo vietovės – gegužės 4-5 d.).
1988 m. Černobylio rajonas buvo panaikintas, o jo teritorija prijungta prie Ivankovo rajono. Dabar didžioji dalis teritorijos patenka į Černobylio zoną, kurioje pamainomis gyvena Černobylio AE aptarnaujantis personalas. Pastoviai, šioje zonoje, gyvena apie 300 (2008 m. rugpjūtį) žmonių, grįžusių į namus po branduolinės jėgainės avarijos.